Diari Oficial de la Generalitat Valenciana


Sumari del DOGV 7249, del 07-04-2014 (2014/2850)

Notificació de la sentència dictada en el juí verbal número 671/2011.
---------------------------------------------------------------------

### Dades del document

Número de DOGV
:   7249

Data del DOGV
:   07-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2850


Organisme emissor
:   Jutjat de Primera Instància i Instrucció número 2 de Picassent

Tipus de document
:   Edicte

Notificació de la sentència dictada en el juí verbal número 671/2011. [2014/2850]  
En este procediment de juí verbal seguit a instàncies de Miquel Peris i Garcia contra Antonio Escudero Torres, s'ha dictat la sentència que literalment, i atés el volum d'esta, no es reproduïx, i s'inserix només el seu encapçalament així com la dispositiva, que literalment diuen:  
  
  
«Jutjat de Primera Instància número 2 de Picassent (València).  
Juí verbal número 671/2011  
De: Miquel Peris i Garcia.  
Procuradora: Vicenta Navarro Simó.  
Contra: Antonio Escudero Torres.  
Sentència número 67/2013  
Picassent, 11 de juliol de 2013  
Inmaculada Domínguez Oliveros, jutgessa substituta del Jutjat de Primera Instància i Instrucció número 2 de Picassent, he vist estes actuacions de juí verbal registrades amb el número 671/2011, instades per la procuradora Vicenta Navarro Simó, en nom i representació de Miquel Peris i Garcia, assistit pel lletrat Antonio de Miguel Sarrió, contra Antonio Escudero Torres, declarat en rebel·lia, i resolc d'acord amb els següents:  
[Seguixen els antecedents de fet i els fonaments jurídics]  
Dispositiva  
Estime íntegrament la demanda interposada per la procuradora Vicenta Navarro Simó, en nom i representació de Miquel Peris i Garcia, i condemne Antonio Escudero Torres a pagar a la part actora la quantitat de 4.050 euros, més els interés pactats al tipus del 8 per cent anual des de la data d'interposició de la demanda, i les costes processals.  
  
Notifiqueu esta resolució a les parts en els termes establits, i advertiu-los que en contra es pot interposar recurs d'apel·lació, que s'interposarà davant d'este Jutjat en el termini de 20 dies, comptadors des de l'endemà de la notificació, on s'exposen les al·legacions en què es base la impugnació, a més d'esmentar la resolució objecte d'apel·lació i els pronunciaments que impugnen. De conformitat amb el que establix la disposició addicional 15a de la Llei Orgànica del Poder Judicial ?introduïda per la Llei Orgànica 1/2009, de 3 de novembre?, per a interposar el recurs, la part recurrent haurà de constituir un depòsit per import de 50 euros, que es consignarà en el compte de consignacions d'este Jutjat, sense que es puga considerar preparat el recurs si el depòsit no està constituït. Estan exempts de constituir el depòsit el ministeri fiscal, l'Estat, les comunitats autònomes, les entitats locals i els organismes autonòmics que en depenen.  
Esta és la meua sentència, de la qual cal deixar una testimoniança en les actuacions, que, jutjant definitivament en primera instància, pronuncie, mane i firme, Inmaculada Domínguez Oliveros, jutgessa substituta del Jutjat de Primera Instància i Instrucció número 2 de Picassent.»  
  
I atés que el demandat, Antonio Escudero Torres, es troba en parador desconegut, expedisc este edicte a fi que li valga de notificació de forma deguda.  
  
Picassent, 9 de gener de 2014.- La secretària judicial: Ángeles Bixquert Sanz.